paragraph_text: Vince Staples (Long Beach, Kalifornija, SAD, 2. srpnja 1993.) je američki reper i tekstopisac. On je član hip-hop sastava Cutthroat Boyz zajedno s Joey Fattsom i Aston Matthewsom. Vince je također poznat kao bliski suradnik grupe Odd Future, točnije Mike G-ja i Earl Sweatshirta. Staples trenutno ima potpisan ugovor s diskografskim kućama Def Jam Recordings, ARTium Recordings i Blacksmith Records. Kao reper se istaknuo preko gostujućih izvedbi na albumima članova grupe Odd Future. Svoj prvi projekt Shyne Goldchain Vol. 1 objavio je u prosincu 2011. godine. U sljedeće tri godine objavio je još tri mksana albuma, a to su Winter In Prague zajedno s producentom Michaelom Uzowuruom, Stolen Youth s Macom Millerom i Shyne Goldchain Vol. 2. U listopadu 2014. godine objavio je svoj prvi EP Hell Can Wait. Prvi studijski album Summertime '06 objavljuje u lipnju 2015. godine koji je pozitivno ocjenjen od strane kritike. Te godine je također bio izabran kao dio "2015 Freshman Class" XXL.<ref>Biografija Vincea Staplesa AllMusic. Preuzeto 18. studenog 2015.